Четвъртък, 21 Ноември 2013 12:47	Написана от Яна Михайлова Публикувана в Свят Прочетена 6536 пъти
В случай че бъде одобрен като треньор, Калоян ще стане първият европейски учител по сумо в Япония. Котоошу подчертава, че бъдещата му кариера изисква той да се откаже от гражданството си, но че никога няма да се откаже от България.
През 2008 година Калоян Махлянов-Котоошу влиза в историята на сумото, като става първия европеец, спечелил Купата на Императора.
Роденият на 19 февруари 1983 година в село Джулюница (Велико Търновско) Калоян нееднократно е заявявал, че възнамерява да остане в Япония и след приключването на спортната си дейност. Той изрично е подчертавал многократно, че решението му да напусне България не е нито политическо, нито социално. Сумистът винаги е наблягал на факта, че мотивите му са единствено и само от гледна точка на професионалната реализация и спортна кариера.
През 2010 той се жени за Асако Андо, а 10 месеца след това се ражда синът му Кирил.
За съжаление стара и вече хронична травма в коляното може да стане причина той да прекрати предсрочно кариерата си.
Съобщението, че Калоян е подал молба за освобождаване от българско граждаство се прие доста негативно от някои. Истината обаче е, че всички негови фенове и обективно мислещи хора напълно оправдават постъпката му, продължават да се гордеят с него и му пожелават успешна треньорска кариера.
Последно променена в Четвъртък, 21 Ноември 2013 13:01
калоян махляновкотоошу
Борис Вангелов премахва изискването българите кандидатстващи за пребиваване да декларират средства за издръжка
Още в тази категория: « Арестуваха парижкия терорист	Американски военен самолет потроши малко летище в Канзас »